**Dr. KEVIN ZADAI- Beszélgetésem Jézussal a Jövő Kapcsán (Részlet) 2020. Szeptember**

Helló, itt Dr. Kevin Zadai. Üdvözöllek benneteket a ma esti élő közvetítésünkön. Nagyon izgatott vagyok amiatt, hogy ebbe most az összes tanulónk és partnerünk bekapcsolódhat, és a világon mindenütt nézhetnek bennünket. Úgy éreztem, az Úr szeretné, hogy pár dolgot megosszak veletek azóta, hogy volt a május eleji meglátogatásom, amikor Jézus 5 és fél órán keresztül beszélt hozzám és olyan dolgokat mutatott meg, amik most jelenleg és amik ezután fognak még történni. Tudom, hogy nagyon sok kérdésetek van, emiatt a tanulóink számára lehetővé tettük, hogy feltehessék a kérdéseiket, amiből egy elég hosszú kérdés-lista lett, ezekre szeretnék is válaszolni. De először is szeretném elétek tárni azt, hogy a meglátogatásomat követően is az Úr újabbnál újabb dolgokat bont ki előttem arról, amik szeptemberben, októberben, novemberben és decemberben történni fognak. Mindig, minden időben aktuális, ha imádkozunk és böjtölünk, és ha az Úr is erre vezet bennünket. Azonban a jelenlegi időszakban elengedhetetlen, hogy naponta keressük az Urat és imádkozzunk! Miután Jézus meglátogatott engem, úgy éreztem, hogy az Úr kenete gyarapodott rajtam, és Isten Szelleme arra vezetett, hogy keressem fel Sid Rothot, hogy a vele való interjú során elmondhassam mindazt, amit az Úr megengedett nekem, hogy elmondjak. Nem tudom, hányan néztétek a műsort, de van egy rövidebb és egy hosszabb verziója is az öt órás átélésem megosztásának. A hosszabb verzió a rövidebb verzió kibővítése, amit ha még nem láttatok, akkor javaslom, hogy először azt kellene megnéznetek. Szeretném nektek elmondani, hogy azóta Isten kenete annyira erőteljes rajtam, nagyon erőteljes módon cselekszik az életemben.Hadd mondjam el, hogy az imáink által nagyon sok olyan dolgot sikerült a sötétség erői részéről visszaszorítani, amiket az ellenség tervezett, ezért azok nem tudtak megvalósulni! Úgy érzem, hogy Isten felszabadít bennünket arra, hogy még messzebbre menjünk azokban a dolgokban, amikben eddig mentünk előre és nagyon felszabadult a szívem, mivel érzékelem azt, hogy sok negatív dolgot vissza tudtunk szorítani! Én egyáltalán nem vágyom arra, hogy bármilyen nehézség is jöjjön a földünkre! Nem akarom, hogy Isten népe bármilyen rossz dolgot is megtapasztaljon, és hogy nehézségeken kelljen átmennünk. De ahogy – mint Isten népe – együtt imádkoztunk, látjuk**,** hogy Isten hatalmas módon mozdul és cselekszik! Ma reggel szólt hozzám az Úr és azt mondta, hogy nagyon sok minden van, amit az ellenség tervezett, hogy ebben az időszakban megtörténjenek, de azoknak a nagy részét a keresztények imái visszaszorították! Ezért is akarta az Úr mostanra ezt az élő műsort, hogy továbbra is bátorítsunk benneteket az imára! Most szeretnék szólni a tanulóinkhoz, a partnereinkhez, minden segítőnkhöz és Krisztus teljes Testéhez, mert mindenkire szükség van! Mindenkire, mert fontos, hogy egy akaraton legyünk, imádkozzunk, megkötözzük a sötétség erőit és szellemben felszabadítsuk azt, amit szükséges, hogy ezen a földön csak az történhessen meg, ami a Mennyben is van! Látomásban láttam, hogy tavaszra ki fog minden teljesen tisztulni! Az Úrnak az Ő népével meglesz a maga útja, az igazság és az igazságosság fog uralkodni! Ezért is történt az, hogy Jézus megjelent előttem, mert azt akarta, hogy összefogjunk és a sötétség erőit egységben visszaszorítsuk, és hogy harcoljunk az igazságtalanság ellen! Mert sokkal rosszabb volt a helyzet, mint amilyet ezelőtt valaha láttunk! Amikor pedig az Úr ezzel kapcsolatban figyelmeztetett, és azt mondta, hogy Ő végzett a langymelegséggel, akkor Ő ezt nagyon komolyan mondta! És ez órákon át tartott! Elragadott engem és megmutatta az elkövetkezendő 11 évemet, és ezenkívül azt is, hogy a dolgok hogyan fognak átfordulni! Vissza fog térni az igazság és az igazságosság! Ezért kért engem, hogy indítsak el egy online iskolát és egy online Gyülekezetet is, valamint mindazokat a programokat, amikről beszélt nekem és amiket már ezt követően is mutatott. Most vagyunk a folyamatában annak, hogy mindezeket a projekteket – amelyek közzétehetőek – azokat elindítsuk. Azóta már összesen kilenc dolgot mutatott az Úr, amiket majd meg kell tennünk, de a legtöbb ezek közül még titokban van, mert az Úr még nem adott engedélyt, hogy nyilvánosságra hozzuk azokat. Viszont ami biztos, hogy Jézus mindnyájunk számára azt akarja, hogy az Ő erejében és az Atya dicsőségében járjunk! Ha megvizsgáljuk, hol is tart most az emberiség a teremtés ideje óta, Ádám óta, mindaz a folyamat, amin mi már keresztülmentünk történelmünk során, különböző dolgokat felfed Istenről az Ő Szavából. Az Ő célja pedig maradéktalanul meglesz! Jézus tanított engem az Efézusi levélből. Ha megnézzük az **Efézus 1:10**-et, **„E terv szerint, amikor erre megérik az idő, Isten mindent egybeszerkeszt Krisztusban - mindent, ami a Mennyben és a Földön van -, és Őt teszi mindennek fejévé.”** Minden beteljesedés, az összes törvény, a próféták, amik történtek egészen addig, amíg Jézus eljött és még azután is - egy hosszútávú beteljesedés, ami el fog érni egy csúcspontot! Az alábbit mondta nekem: mindent újjá fog teremteni a Mennyben és a Földön is! Minden újjá lesz! De azt mondta, hogy az az idő, ami a legvégső idő, az még nem érkezett el. Sok időt töltött velem, amikor azt mondta: „Kevin, sok ember azt gondolja, hogy már elérkezett a vég, és hogy itt a vége mindennek, de ez még nem az!” Ez az idő most a gonosznak a feltárása, felszínre hozásának az időszaka, aki eddig a sötétben húzódott meg, rejtőzködött, és ott volt végig a színfalak mögött. Jézus most ezzel az egész helyzettel azt engedi meg, hogy ez az ország megtisztuljon mindazokból a hamisságokból, igazságtalanságokból és gonoszságokból, melyek ott vannak a kormányzati vezetésben. Jézus ezeket napvilágra fogja hozni és az Egyházat, Krisztus Testét akarja használni ahhoz, hogy ezt véghez vigye! Azáltal, hogy engedelmeskedünk Neki, imádkozunk és hiszünk! Megkötünk és feloldunk dolgokat és ahogy a **Máté 3:10** mondja: **„a fejszét már felemelték, hogy gyökerestől kivágják a fákat.”** Az imában történő „kötés és oldás” olyan fegyver, amely ebből az országból a gyökerénél fogva vágja ki a gonoszságot és azt napvilágra hozza. Azt mondta, hogy az a „szent tűz”, ami az Egyháztól, Krisztus Testétől jön, az emberekből azt váltja ki, hogy igazság és igazságosság jön elő belőlük! Meg fogjuk látni, ahogy a „szent tűz” kiugrasztja a kígyókat, és pontosan ez az, ami történik! Nos, a gonosz nem tud nappal, a fényben, a világosságban dolgozni, csakis az éjszakában, a sötétben! Szóval, amikor a világosság azt felfedi, onnantól fogva nem képes működni és ezért kell az Egyháznak felállnia! Ezeket Jézus mondta nekem, és azt is, hogy ez itt még nem a vég! Mert lesz az Ő Szellemének egy dicsőségteljes kiáradása! Azt mondta, hogy ez meg fog történni és a sátán ennek ellene megy. Ellene megy a fénynek, a világosságnak, és az Úr oltáráról származó tűznek (Jelenések 8), ami a földre jött, akárcsak az angyalok sokasága! Ezeket a kígyókat és gonosz dolgokat láttuk felbukkanni, a gonosz szellemek elkezdtek embereken keresztül megnyilvánulni. Most, ebben a pillanatban is ez történik, ahogy ezekről szó van. Az a rendszer, amit az antikrisztus készít, már előállt. Már készen áll és egyre inkább valóságosabbá válik a hő miatt, ahogy a tűz egyre nagyobb lánggal ég. Ez előbb-utóbb mindenképp megtörtént volna. Attól a pillanattól fogva, ahogy mi egyre inkább forróvá válunk, a gonosz annál jobban meg fog mutatkozni! Ezért is mondta Jézus, hogy „Én végeztem a langymelegséggel!” Az, ahogy Krisztusban minden egybe szerkesztődik, ahogy Krisztussal teljes egységbe kerülünk, az Efézus 1:10-ben, azt is jelenti, hogy az örökségünket igénybe vesszük – Ef.1:11. Mivel Ő örökbefogadott bennünket és a saját gyermekei lettünk, ezért jogos örökösei vagyunk Istennek és örököstársai Krisztusnak. Ez az, ahol a dolgok átfordulnak! Meg kell változnia a gondolkodásunknak! Azt mondta, hogy az emberek mind arra várnak, hogy jöjjön már el a vég, de ez nem következik el egészen addig, amíg nem hirdetik ezt az Evangéliumot az egész világon, csak azután tud eljönni a vég! Azt mondta, hogy még egy óriási nagy aratásnak kell bejönnie és Isten készen áll arra, hogy ezt megtegye! Azt mondta, hogy nekünk kell igénybe vennünk az örökségünket, ami pedig nem más, mint Isten Szellemének az ereje, ami által itt, ezen a földön úgy járhatunk-kelhetünk, mint Isten fiai és lányai. Ez az örökség ugyanúgy érvényes erre a földi síkra, mint a szellemire! Ez onnan a mennyei birodalomból jön, de ezt nekünk kell itt, ezen a földön kiviteleznünk! Szóval, meg kell azt értenünk, hogy Jézus azt mondta, hogy ez nem a vég, hanem a föld megtisztítása és a gonosz leleplezése folyik. Az aratásnak meg kell történnie! Szóval, elkezdte nekem kibontani, hogy van egy terv és egy cél, aminek meg kell történnie, mert a pogányok ideje be kell, hogy végződjön, mert a pogányok száma betelik (Róma 11:25)! A MI feladatunk, hogy a Róma 11:11 beteljesedjen, hogy mi, – az Izraelen kívüliek, féltékennyé, iriggyé tegyük az izraelieket, és ez még nem történt meg! Azt mondta, hogy nekünk kell felállnunk, felbátorodnunk és cselekednünk. Az Úr az Egyházán, Krisztus Testén keresztül fog cselekedni! Megerősíti Testét az öt szolgálati ajándékon keresztül, amik a helyükre kerülnek. Azt mondta, hogy megkaptuk Isten Szellemét és ebből a tűzből nem szabad kihátrálnunk! Kellene, hogy imádkozzunk és ebből a tűzből kell prófétálnunk! Mindig úgy kellene hogy legyen, hogy ebből a tűzből imádkozzunk és szóljunk! Mindig meg kell, hogy tisztítsuk magunkat, a gondolatainkat, az elménket, az érzelmeinket ezzel a tűzzel, és mindig kell, hogy ez azt okozza bennünk, hogy odafigyeljünk Isten titkaira, a részletekre. Isten Szelleme teljes mértékben hajlandó erre, és Ő ezt nagyon akarja! Most, ebben a pillanatban is, amikor ezekről beszélek, újra átélem azt az egészet, hogy milyen is Jézussal együtt lenni, amikor ezeket a dolgokat magyarázta nekem. Nagyon komoly és határozott volt. Sőt mi több, én, öt és fél órán keresztül, meg sem szólaltam! Csak ültem ott és hagytam, hogy Ő beszéljen és tanítson engem. Ahogy a 13-as versben folytatta az Efézusi levél magyarázatát: **„Isten megpecsételt minket az Igazság Szellemével!”** Más szavakkal: *„megjelölt bennünket egy különleges jellel!”.* A 14-es versben **Ő a záloga, vagy foglalója a mi örökségünknek.** Ez olyan, mint az eljegyzési gyűrű, amit az ujjunkra húzott! Azt mondta, hogy mi vagyunk az Ő Menyasszonya és az Egyházban az öt szolgálati ajándéknak kell a Menyasszonyt felépítenie. El kell jutnunk az érettségre, hogy az Atya dicsőségét tükrözhessük vissza. Tehát ez az eljegyzési gyűrű olyan, mint egy letét, mint egy foglaló, azokra a dolgokra, amik a földi életünk után fognak elkövetkezni, az örök életünkben. De azt mondta, hogy ne csak azokra fókuszáljunk, amik majd az örökkévalóságban lesznek, hanem ügyeljünk arra, hogy érettségre jussunk Őbenne. Majd végigvette velem azt az imát, amit Pál is imádkozott a 17-estől a 21-es versig, majd tovább ment egészen a 23-as versig, ami az Efézus első részének a végéig tart. Az alábbit mondta: a hívők ugyan rendelkeznek az Egyházban az öt szolgálati ajándékkal, akik a Krisztus Teste felé szolgálnak, de maguk a hívők azok, akik olyan helyzetben, pozícióban kell, hogy legyenek, hogy világosságot, felvilágosítást kaphassanak Isten Szellemétől. Isten Szellemét fogadják be egészen addig a pontig, amíg a szemeik és a füleik teljesen megnyílnak, és rendelkeznek a megkülönböztetéssel és a megértéssel. Mert minden arról szól, hogy eljussunk a megértésre. De ahhoz az Atyától kell elfogadnunk (kapnunk), Jézus Krisztuson keresztül a Szent Szellem által! A teljes Szentháromság részt vesz ebben a folyamatban. Ezt meg kell értenünk, mert a mennyei Édesapád pontosan azt akarja, hogy tudd, hogy Isten Szelleme nagyon akarja azt, hogy megnyithassa a szellemi szemeidet és füleidet! A szellemit és nem csak a fizikait! Tudtad azt, hogy vannak szellemi szemeid és szellemi füleid? Fel kell, hogy épülj olyan szintre, hogy ezek megnyíljanak! Ezért is fontos imádkozni a Szent Szellemben, nyelveken. Ez azt is jelenti, hogy ragaszkodsz Isten Szelleméhez! A **Róma 8:26** szerint *a Szent Szellem is segítségünkre siet, amikor erőtlenek vagyunk, és amikor nem tudjuk, hogyan kellene imádkozunk. Ő felemel bennünket és Ő az, aki rajtunk keresztül imádkozik és közbenjár! Sőt, szavakkal ki sem fejezhető módon könyörög értünk! Ő imádkozik benned és rajtad keresztül, és segít neked kiimádkozni Isten tökéletes akaratát!* Ez az, amit nekünk tennünk kell! A **Júdás 1:20**-ban is szerepel, hogy *imádkozzunk a Szent Szellem által, nyelveken, hogy épüljünk és erősödjünk a hitben.* Ezt kell nekünk tennünk! Elmélkednünk kell Isten Szaván. Az Ő Igéjét kell kiimádkoznunk és elismernünk, tehát tisztelnünk. Isten Igéje kell, hogy legyen a mércénk! Össze kell, hogy kapcsolódjunk a szőlőtővel! Jézus átvette velem a **János 15**-öt. Végigmentünk az összes versén a János 15-nek, hogy mit jelent Ővele teljesen összekapcsolódni. Ő bennünk, mi pedig Őbenne teljes egységben! Azt mondja az Efézus 1-ben, hogy Isten világossága teljesen világosítsa meg nektek Isten erejét! Mérhetetlenül nagy ereje által, amelyet hit által elérhetővé tett számunkra. Isten annyira nagy fényben, világosságban van, hogy ez mérhetetlenül nagy! Ő azt akarja, hogy ez az óriási nagy erő és fény teljesen elárasszon téged! Szóval, Pál azért imádkozott, hogy a mi szellemi szemeink, a szívünk szemei megteljenek világossággal. Olyan mértékben, hogy teljesen elárasszon minket ez a fény, hogy a fénynek egy robbanása történjen bennünk! Hogy ezáltal megtudjuk, megismerjük Isten óriási nagy erejét és azt a reménységet, amire elhívott bennünket, ami a szentek dicsőségteljes öröksége! Szóval, Pál ezt imádkozta, hogy mi megismerjük ezt a reménységet, amire Isten elhívott bennünket. A dicsőségteljes örökségét a szenteknek, amit Jézus Krisztus számunkra biztosított, és hogy megismerjük azt a hatalmas erejét is az Úrnak, ami Krisztusban van. Az Ő feltámadásának erejét, ami most már bennünk is ott van, mivel Ő bennünk van! Tehát, ez az erő most már bennünk van, és felszabadított bennünket a holt cselekedetekből. Feltámasztott bennünket is, és Jézus azt mondta, hogy Krisztus Teste kellene, hogy a legerőteljesebb szervezet legyen, a legnagyobb hatalommal bíró csoport az egész világon! Az élő Isten Egyházának kellene a legerőteljesebb, legnagyobb hatalommal bíró intézményének lennie ezen az egész világon! Ezt mondta nekem. Azt is mondta, hogy Ő és az Ő Atyja és a Szent Szellem, mindhárman együtt azon munkálkodnak, hogy az Atya megdicsőüljön, mert az Atya nyeri el a dicsőséget az Egyházon keresztül. Ezért van az, hogy nekünk ragaszkodnunk kell ezekhez az Ige-versekhez. Meg kell ezt ragadni, mert szellemben rengeteg sok ismeret van és Isten Szelleme soha nem tér el az Ő Szavától! Ahogy olvasod Isten Igéjét, és megengeded Isten Szellemének, hogy megmosson téged az Ige fürdőjében, ahogy ez most is történik, megismerheted azt a hatalmas dicsőséget, amire téged Isten elhívott. Jézus Krisztus feltámadt a halálból, és mi Vele együtt lettünk feltámasztva! Megtapasztaltuk ezt az erőt! Ott ülhetünk Vele együtt mennyei helyeken! Majd tovább lépünk az **Efézus 2:6**-hoz: Ő felemeltetett egy trónra, de azt mondja, hogy mi vele együtt ülünk ott és ez egy óriási, hatalmas-nagy igazság, amiről Krisztus Testében nem beszélnek úgy, mint ahogy kellene! Pedig Jézus azt mondta, hogy „ne tartsátok vissza ezt az üzenetet az emberektől, hanem sokkal jobban, sokkal inkább erről kellene beszélnetek.” Mert az Atya akarata az, hogy mindenki megtudja azt, hogy mindenki számára biztosított egy olyan helyet, hogy Jézus Krisztussal, Isten Fiával együtt üljenek egy trónon! **Jelenések 3:21 „Aki győz, annak megengedem, hogy velem együtt üljön trónomon, mint ahogy én is győztem, és az Atya maga mellé ültetett a trónjára.”** Azt mondta a hét Gyülekezetnek, hogy azok, akik győznek, Vele együtt fognak ülni egyetlen egy trónon! Szóval, Isten, Jézus krisztuson keresztül biztosította azt a trónt, hogy mi együtt ülhessünk Vele. Az Atya vágya számodra az, hogy ott legyél Vele és mi is ott üljünk Vele együtt! Ő az, aki a vezető, aki a Krisztus Testének feje! A Gyülekezet, az Egyház feje! Ez nem más, mint Jézus! Mi pedig az Ő Teste vagyunk és ezt mind végig vette velem. De az idő rövidsége miatt hadd mondjam el még, amiket mondott. Azt mondta, hogy miután felépítettük magunkat szellemben és megengedtük azt, hogy táplálva legyünk Isten Igéjéből, és ne csupán tejnek italával, hanem hússal lakjunk jól, tehát érettekké váljunk: ez minden egyes hívő számára elérhető! Szóval, Isten Szelleme annyira akarja azt, hogy megnyissa számunkra az Efézusi levelet, mint ahogy Jézus számomra is megnyitotta, ezalatt a meglátogatása alatt. Az életem során rengetegszer hallgattam már, olvastam már az Efézusi levelet és ezeket a dolgokat, mégis, amikor Jézus ezeket így elmagyarázta nekem, méghozzá nagyon szenvedélyes módon, hogy Ő és az Atya szívügye, szenvedélye, hogy a végidőkben mi ezekben járjunk, egy teljesen új módon nyílt meg ez nekem! Ő azt akarja, hogy kapjunk kijelentéseket! Pál tele volt ismerettel, tudással mielőtt megtért volna, de a megtérése után, miután találkozott az Úrral, megtapasztalási szinten ismerte meg Őt! Jézus és Isten Szelleme meglátogatta őt és találkozásai voltak az Úrral, átélései Vele! Neked is lehetnek ugyanezek! Olvashatod Isten Igéjét és imádkozhatsz szellemben, nyelveken, és te is megkaphatod ezeket az átéléseket, mennyei látogatásokat. Jézus szíve vágya az, hogy megkapjuk ezeket az isteni titkokat, és kapjunk megértést ezekkel kapcsolatban és többé ne legyen elrejtve előlünk. Tehát, az Egyházon belül az öt szolgálati ajándéknak kellene felállnia, hogy kilépjenek és elkezdjék ezeket tanítani, mert kezdettől fogva is ezt kellett volna tenniük, de a langymelegség, a félreértések miatt, ahogy az öt szolgálati ajándék nem azt tette, amit kellett volna tenniük, mert félreértették az elhívásukat és nem kaptak kijelentést, kinyilatkoztatást, hanem sokszor az elméjükből beszéltek. Jézus azt is mondta, hogy sok próféta a saját képzeletéből beszél, és abból prófétálnak, amit saját maguk képzelnek el, ahelyett hogy az Ő Szellemétől hallanának és vennének el kijelentéseket. A célja tehát mindennek, hogy napvilágra kerüljön és lelepleződjön minden, és hogy a mennyei birodalom fel legyen fedve az ember számára. Mi nem csak arra lettünk megteremtve, hogy itt járjunk testben a földön, hanem hogy szellemben lássunk és járjunk. Hogy belelássunk a szellemvilágba és szellemi módon felnőttekké, érettekké váljunk. Ezt folytatta és elmondta újra és újra. Ő egyáltalán nem hátrált meg! Sok időt töltött velem azzal, hogy magyarázta nekem a **2Péter 1:3**-ból, hogy MÁR minden megadatott nekünk. Jézus vére értünk dolgozik, ahogy Isten Szelleme is, Isten Igéje is, és mostmár nekünk kell elszámoltathatónak lennünk azáltal, hogy lehessen ránk számítani. Azt mondta: „mondd el az embereknek, hogy váljanak olyanokká, akikre lehet számítani úgy Isten Igéjében, mint Isten Szellemében és egymás számára is!” Kezdjük el egymást felépíteni! Elképesztő az, ahogy Isten erővel ruházott fel bennünket arra, hogy ezeket az igazságokat felfedezzük. Ez a megtapasztalásunk van a Szenttel és megengedjük Istennek, hogy felfedje számunkra az Ő szeretetét. Elképesztő, hogy annyira sokkal több van Istenben, mint amit eddig megismertünk! Mindennel, amit mondott nekem, az vált nyilvánvalóvá számomra, hogy mennyi mindent nem tudok még. Atyánk, aki kiöntötte ezt a sok ismeretet Jézus által, a Szent Szellemen keresztül, amikor én ezeket megkaptam Tőle, leírhatatlan volt. Még reagálni sem tudtam semmire, csak figyeltem és hallgattam Őt. De ezeket a dolgokat mi elkezdhetjük felfedezni, és elkezdhetünk végtelen szeretetével találkozni, és lehetnek Vele átéléseink. Ez túlszárnyal minden ismeretet, minden megértést. Egyszerűen nincs útja, módja annak, hogy teljes mértékben képessé válnánk megérteni Isten végtelen szeretetét. De Istennek ez a vakmerő szeretete az, amit kiöntött ránk. Szóval, soha ne kételkedj abban, hogy Isten dolgozik és cselekszik az életedben. Soha ne gondold, hogy bármikor is előfordulhat az, hogy nem szeretne téged, mert Ő igenis szeret téged! MINDIG SZERET! Soha ne kételkedj az Ő szeretetében, mert szeret és az Ő szeretete ad erőt és energiát neked! Ez a szeretet tesz téged képessé arra, hogy túlszárnyalj minden nehézségen! Ez a szeretet tesz téged azzá, ami vagy, ezért most ebben a pillanatban fogadd el az Ő szeretetét! Majd az alábbiakat mondta nekem - és ez még májusban volt - az mondta, ha nem imádkozunk, csupán pár hónap van ahhoz, hogy augusztus végéhez érjünk, és ahogy elkezdődik a szeptember, ezek a dolgok ismét fel fognak erősödni. Ha nem imádkozunk, olyan, mintha visszakerülnénk újra a legelejére ennek a körforgásnak az ősz folyamán. Ez nem volt jó hír számomra, de ami mégis jó hír volt ebben az, hogy azt mondta, ezeket képesek vagyunk visszaszorítani és meg tudjuk akadályozni, hogy ne történjenek meg! Ha Krisztus teljes Teste ezt fogja csinálni, akkor elkezdjük meglátni az eredményeit. ÉS már látjuk is naponta, ahogy változnak a dolgok, és ahogy az imáink választ kapnak! Az elmúlt néhány héten belül láthattuk azt, hogy átfordultak a dolgok, napvilágra jöttek, és láttam szellemben, hogy elkezdtek kivilágosodni, kitisztulni dolgok. Ahogy eljött a szeptember, láttam szellemben, hogy már letisztult sok minden, amit imában megharcoltunk, és szinte az egész szeptemberre láttam ezt. Ha tovább folytatjuk ezt az imát, akkor ugyanígy elérhetjük ezt októberre is! Természetesen sátánnak is vannak tervei, mindazok a dolgok, amiket ő akarna előtérbe helyezni, ha találna itt a földön olyan férfiakat és nőket, akiket erővel tud felruházni, hogy azokat a gonoszságokat megtegyék, amiket ő akar. Ha rá tudja őket venni a lázadásra, a boszorkányságra és varázslásra, hogy lopjon, öljön és pusztítson rajtuk keresztül, akkor a gonosz szellemek emberi lényeken keresztül meg tudnak nyilvánulni. De mi szellemben parancsolunk ezeknek a gonosz szellemeknek, és megtiltjuk nekik, hogy ezeket megtegyék, és akkor nem lesznek hatékonyak! Nem lesznek képesek emberekre befolyással lenni. Még az az ember is, aki a legvadabbnak és a leggonoszabbnak tűnik, mintha nem lenne egyáltalán remény a számára, csak figyeld meg, hogy mennyi ilyen ember igenis meg fog térni és hasonló átélésben lesz részük, mint Pál apostolnak. Pálfordulatot vesz az életük! Az igazat mondom! Ez mind azért fog megtörténni, mert mi megkötözzük ezeket a gonosz szellemeket és nem engedjük meg, hogy itt bármilyen munkát végezzenek. Az elkövetkező három hónapban imádkozzunk kegyelemért, irgalomért és azért, hogy az Úr adja meg a kijelentésnek és bölcsességnek Szellemét az Ő megismerésében az embereknek. Majd, ahogy a **Máté 3:10** mondja: **„a fejszét már felemelték, hogy gyökerestől kivágják a fákat.”** Odahelyezzük a fejszét a fa gyökerére és kivágjuk a gonoszt gyökerestől - szellemben! Naponta kell így imádkoznunk! Az Úr úgy tanította ezt nekem, hogy nevén nevezzük a gonoszt, és ha név szerint is ismerünk embereket, akiket az ördög használ abban, hogy pusztítást végezzenek az országban, akkor azt mondjuk, hogy annak a gonosznak a gyökerére helyezzük a fejszét és gyökerestől kivágjuk azt a fát. Kimondjuk a szánkkal, hogy megtiltjuk, hogy ezen a helyen a gonosz működjön. Megfigyelhető lesz, hogy ezek az emberek egyre gyengébbek és gyengébbek lesznek, mert a gonosz erők nem lesznek képesek megtámogatni őket azzal a mögöttes erővel, ami a háttérben működik. Ez Krisztus Testének a feladata és a felelőssége is, hogy ezt megtegye! Az elkövetkező három hónapban így kell imádkoznunk mindennap, hogy Krisztus Teste jöjjön ki a langymelegségből és épüljön fel! Bátorítani kell az embereket főleg arra, hogy imádkozzunk szellemben, nyelveken, hogy kiimádkozzuk Isten tökéletes akaratát! Össze kell fognunk és szeretnünk kell egymást! Tegyünk meg egymásért dolgokat! Mert ha Krisztus Teste igazán elkezd egymás felé szolgálni, elkezdik egymásnak odaadni magukat, azt mondta Jézus, hogy akkor Ő eljön és megválaszolja az imákat és természetfeletti módon fog vezetni embereket. Azt mondta, hogy szükséges, hogy az emberek elkezdjenek szolgálni egymás felé! Azt mondta, hogy az Egyházban az öt szolgálati ajándékért imádkozzunk, mert fel kell, hogy álljanak, és kell, hogy beszéljenek a Krisztus Testéhez és prófétáljanak nekik. Fel kell, hogy építsék őket, hogy arra a helyre kerüljenek, ahol érettségben tudnak járni. Szóval, imádkozni kell az egyénekért, segíteni őket, hogy imádkozzanak az öt szolgálati ajándékért az Egyházban és meg fogjuk látni, ahogy ezek a dolgok átfordulnak! Én is látom már ezt, és ezért is jöttem hozzátok ezzel a felvétellel, mert láttam szellemben, ahogy sikerült visszaszorítani az ellenségnek, a gonosznak és a sötétségnek az erőit az imáinkkal! Szeptember már tisztul kifelé, de folytassuk tovább, hogy ugyanez érvényes legyen októberre is! Álljunk fel és ne legyünk langymelegek! Bátorítsuk az embereket arra, hogy vegyenek részt abban, hogy a trónteremből a tüzes kövekből (izzó parázsból – Jelenések 8) vegyenek! Ezekkel a szent tüzes kövekkel – izzó parázzsal - tisztítsuk meg a szánkat és prófétáljunk! Ahogy Ézsaiás, az Ézsaiás 6:6-7-ben, izzó parazsat tettek a szájába. Kérnünk kell Istent, hogy kenje fel és érintse meg a szánkat ugyanígy azzal az izzó parázzsal és a tűzből tudjunk prófétálni és megtisztulni. Nagyon fontos és szükséges, hogy a szánkat, a nyelvünket, a beszédünket megtisztítsuk és csakis azokat a dolgokat mondjuk ki, amiket látni szeretnénk, hogy megtörténnek! A sorsunk, a rendeltetésünk függhet attól, hogy mit mondunk ki a szánkkal! Nagyon fontos, hogy visszaszorítsuk az ellenséget, és ez is az egyik módja annak, hogy ezt megtegyük. Elhangzott egy olyan kérdés, hogy mi az, ami most Isten szívén van, ami a legfontosabb dolog az Ő számára. Amit nekem mondott az az alábbi. Először is, hogy Jézus és az Atya az, akit rágalmaznak az emberek a jelenlegi helyzet miatt. Ő azt akarja, hogy kiálljunk mellettük az emberek szemében azáltal, hogy a „Jó Hírt”, az Evangéliumot hirdetjük. Mondjuk el az embereknek, hogy e világ Istene az, aki ezeket a gonosz dolgokat cselekszi. Hirdetünk kell azt, hogy Isten jó! Ő csakis jó dolgokat cselekszik! Jézus körbejárt jót cselekedve (Apcsel 10:38). Meggyógyította a betegeket, megszabadította a megkötözötteket, feltámasztotta a halottakat. De az ördög - a János 10:10 szerint is az, aki azért jött, hogy lopjon, öljön és pusztítson. Jézus azonban azért jött, hogy örök életet adjon nekünk, és bővölködjünk. Szóval, Jézus szívén jelenleg az van először is, hogy a mi mennyei Atyánk szavait mondjuk ki csak a szánkkal és Őt képviseljük ezen a földön! Ne csupán azokat tegyük meg, amiket Jézus, hanem még nagyobbakat is tegyünk Őnála! A másik, ami ég Isten szívén, az az elveszettek! Hogy megtérhessenek és bejöhessenek az Ő Királyságába! Az Ő szíve vágya, hogy mindenki megmeneküljön! Az aratnivaló sok, de a munkás kevés! Szükség van az aratómunkásokra! Ki kell mennünk és erre kell összpontosítanunk, hogy megmentsük az elveszetteket! Ezért is kell érettekké válnunk, hogy ezt meg tudjuk tenni, hogy el tudjunk odáig jutni, hogy azzal tudjunk foglalkozni, ami az Ő szívén van! Azt mondta: „én azt akarom, hogy az emberek bővölködjenek úgy az üzleti világban, mint a munkahelyeiken. Azt akarom, hogy jól menő vállalkozásaik legyenek és újabbakat is elindítsanak.” Az Úr fog adni új ötleteket! Azt akarja, hogy kimenjetek és prosperáljatok! Azt mondta, hogy mindezeken a helyeken legyetek bizonyságtevők és segítsetek másoknak! Azt mondta: „Én aratást akarok, mert a szívemen ott égnek az elveszettek! Meg akarom őket menteni! Úgy az üzleti világban, mint a munkahelyeken és mindenütt! Tehát, ne felejtsük el, hogy Őt és az Atyát rágalmazzák az emberek és azzal vádolják, hogy Isten az, aki ezeket a rossz dolgokat cselekszi. De mondjuk el az embereknek az igazságot! Azt is akarja, hogy prosperáljunk, bővölködjünk és menjünk ki és legyünk bizonyságtevői! Mert az Ő szívén égnek az elveszettek! Az Atya azt akarja, hogy minden ember üdvözüljön és megtérjen és a Mennybe kerüljön! Ez van az Ő szívén! Azt is akarta az Úr, hogy beszéljek nektek a közbenjárásról, hogy szánjuk oda magunkat az imádságra. Mit jelent a közbenjárás? Már beszéltem is erről. Szeretném, ha megértenénk ezt. Kérjük az Urat, hogy a kijelentés Szelleme által értsük meg azt, amit Ő mond nekünk és hogy mi az, amit akar, hogy cselekedjünk. A saját képére, képmására teremtett és alkotott meg minket! Ha te újjászülettél Isten Szelleme által, és Úrnak és Megváltónak fogadtad el Jézus Krisztust, akkor az alábbi történik: egy olyan életet kapsz, amiben egyesülsz Istennel, a te Atyáddal, Jézussal és a Szent Szellemmel az újjászületés által. Jézus pont erről beszélt a **János 15**-ben! Szóval, szeretnélek bátorítani titeket arra, hogy nagyon fontos megismernünk a János 15-öt! Össze vagyunk kapcsolva a szőlőtővel! Az életünk forrása Ő maga! Minden belőle jön, és mindaz, amire szükségünk van, hogy Isten szerinti életet élhessünk, MÁR megadta. Péter apostol a **2Péter 1**-ben teljesen világossá tette számunkra azt, hogy az isteni természet részeseivé válhatunk és elkerülhetjük ennek a világnak a romlottságát, mert egyedül az igaz, amit Ő mond rólunk! Legyen inkább minden ember hazug, Isten azonban soha nem hazudhat! Egyedül az ördög az, aki hazudik, mert ő maga a hazugságnak az atyja. A közbenjárás tehát, amikor összekapcsolódsz azzal az igaz céllal, amit a te Atyád számodra tervezett. Az életcéljaid, az Atya vágyai, melyek benned vannak, mert az életed forrása Ő maga! Ő belőle jön át a te életedbe, és rajtad keresztül folyik, mivel Ő a szőlőtő, mi pedig a szőlővesszők. Csakis úgy teremhetünk gyümölcsöket, ha Benne maradunk! Nélküle semmit sem tehetünk! Jézus ezt mondta. Közbenjárás az is, hogy nem ebből a világból valók vagyunk! Mi csupán átutazóban, csak látogatóban vagyunk és idegenek vagyunk itt ezen a földön, mivelhogy a Mennyből származunk és mennyei állampolgárok vagyunk! A földön csupán látogatóban vagyunk itt! (1Péter 2:11) Mindig észben kell tartanunk, hogy Isten erre a földre helyezett, de nem e világból valók vagyunk, akkor ne merüljünk bele a világ dolgaiba! Ezen a világon élünk, de nem vagyunk ebből a világból valók! **„Jöjjetek ki közülük és váljatok külön tőlük” – 2Kor. 6:17**. Amikor te ezt megteszed, akkor szentségben élsz, és ahogy imádkozol, közbenjársz, Istennek igent mondasz, miközben az egész világ nemet üvölt. De úgy döntesz, hogy akkor is felállsz Istenért és közbenjársz, mert nem engeded meg, hogy lejjebb add a mércét! Azt akarta tehát az Atya, hogy ezekről beszéljek veletek, mert ezek nagyon fontos dolgok. Ha őrállóként megállsz a bástyán, megállsz a törésen és nem kötsz kompromisszumot, nem kerülsz megalkuvásba és visszautasítod, hogy bármi is átcsússzon a te őrködésed alatt: amikor imádkozol, meglátod, hogy nem fognak megtörténni azok a dolgok ősszel, amiket az ellenség tervezett. Az összeset megállíthatjuk! És akkor ezek abbamaradnak és nem történnek meg! Krisztus Teste az egészet képes megállítani! Ezért akarta Isten, hogy beszéljek Sid Rothal és ezek kikerüljenek az internetre, hogy az egész világon megtudják ezt az emberek! Tudom, hogy képesek vagyunk megnyerni ezt és képesek vagyunk legyőzni az ördögöt! Azt is láttam, hogy ha ki tudom azt hirdetni, amit az ellenség tervezett, hogy az ördög új betegségeket szabadít fel a földre és a régieket is feleleveníti, és az a terve, hogy mindezeket a pusztító dolgokat felszabadítsa a városokra, és mindezek elkezdtek megtörténni, de az Úr azt is megmutatta, hogy mi igenis megállhatunk a törésen ott, ahol vagyunk. Mert Isten helyezett bennünket abba az országba, abba a városba, abba a régióba, ahol vagyunk. Azért, hogy ellene állhassunk az ördög és a sötétség erőinek a közbenjárásunk által. Olyan őrálló vagy, aki őrködése alatt semmilyen gonosz nem mehet át a szűrőn, mert legyőzöd azt imában, közbenjárás által. Ábrahám is pont ezt tette. Azt mondta az Úrnak az 1Mózes 18-ban: „Uram, ha van 50 igaz ember, ugye nem pusztítod el a várost?” Aztán egyre lejjebb csökkentette ezt a számot, míg végül tízig ment le. Ugyanúgy, amikor Mózes a 2Mózes 32-ben - ott állt a hegyen és Isten el akarta pusztítani az Izraelieket, több millió embert, mert azt mondta az Úr, hogy kemény-nyakú nép ez. De akkor Mózes közbenjárt, és azt mondta Istennek, hogy nem teheti ezt meg, mert akkor Egyiptom azt mondaná ,hogy „te nem vagy elég nagy ahhoz hogy megvédd a népedet. Kivitted őket a pusztába és ott ölted meg őket…” Mózes közbenjárt a népért és emlékeztette Istent arra, hogy „velünk kell, hogy gyere, mert ha Te nem mész előttünk, akkor mi sem megyünk sehova!” És aztán Isten egy angyalt küldött, aki velük volt és vezette őket mindenhová. Atyánk szívén az van, hogy továbbra is járjunk közben, hogy továbbra is meglássuk, hogy nem történnek meg dolgok! Ahogy kihatással volt ez az egész helyzet a gazdaságunkra, az ördög terve az volt, hogy teljes anyagi csőd, káosz legyen. De ezt is meg tudjuk állítani! Láttam azt, hogy van ellátás, gondviselés! Sátánnak az volt a célja, hogy ezt az ellátást megállítsa. Még azt is láttam, hogy élelmiszer szállítmányokat próbál megakadályozni, hogy ne jussanak el a boltokig, hogy ne juthass hozzá a szükséges dolgokhoz. Hogy elmenj a boltokba, ahol élelmet árulnak és üres polcokat találj. Sátán tervezte ezt az egészet, hogy az ellátmányt megállítsa, de megállíthatjuk őt és a terve nem fog sikert aratni! Ha imádkozunk és közbenjárunk! Mindenki nagy fontos! Mindenkinek számítanak az imái! Fontos azokért is imádkoznunk, akik az államvezetésben vannak! Ha nem kedveled őket, akkor is imádkozz értük és kérd, hogy Isten kegyelmezzen meg nekik és nyissa meg a szemeiket és legyenek találkozásaik Krisztussal. Imádkozz az országodért, a megyédért, a városodért - az összes vezetőségben lévő emberért! Imádkozz értük, hogy Isten könyörüljön meg rajtuk. Állj a törésen a városodért, mert Isten azt is megmutatta, hogy akik úgy döntenek, hogy nem lesznek hajlandók megtérni, azokat ki fogja mozdítani a pozíciójukból és elnyerik büntetésüket. De akik hajlandók lesznek megtérni, azok meg fognak változni! Láttam ebben az átélésemben, hogy az elkövetkezendő években Isten megválaszolja imáinkat és jön egy csodás időszak, amikor Krisztus Teste feláll, és igenis olyan dolgokat fogunk elérni közösen, egységben, amik számítanak! Tehát még egyszer szeretném azt tisztázni, hogy az összes rossz dolog, amit láttam, hogy megtörténhetnek ezek alatt az őszi hónapok alatt, ezek MIND feltételhez vannak kötve és attól függnek, hogy az emberek megtérnek -e a langymelegségükből, Krisztus Teste felkerekedik és érettségre jut, az öt szolgálati ajándék visszakerül a helyére és az Evangélium „Jó Hírét” fogják hirdetni és megállnak a törésen és imádkoznak. Láttam, ha mindezek megtörténnek, akkor minden rossz el fog haladni mellettünk és nem fog beteljesedni. Átmegyünk minden próbán, de fel kell állnunk az igazságért!